Diari Oficial de la Generalitat Valenciana


Sumari del DOGV 9426, del 13-09-2022 (2022/7863)

RESOLUCIÓ de 23 d'agost de 2022, de la consellera d'Educació, Cultura i Esport, per la qual es convoquen, per a 2022, les subvencions per al foment del valencià en l'àmbit dels mitjans de comunicació i publicacions privats i agències de notícies.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9426

Data del DOGV
:   13-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7863


Data del document
:   23-08-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 23 d'agost de 2022, de la consellera d'Educació, Cultura i Esport, per la qual es convoquen, per a 2022, les subvencions per al foment del valencià en l'àmbit dels mitjans de comunicació i publicacions privats i agències de notícies. [2022/7863]  
Mitjançant l'Ordre 6/2021, de 22 de febrer, de 2021, de la Conselleria d'Educació, Cultura i Esport, es van aprovar les bases reguladores per a la concessió de subvencions dirigides al foment del valencià en l'àmbit dels mitjans de comunicació i publicacions privats i agències de notícies (DOGV 9028, 25.02.2021). Posteriorment es va publicar una correcció d'errades en el DOGV núm. 9044, de 18.03.2021.  
  
En l'article huit de l'ordre adés mencionada s'indica que el procediment de concessió de les subvencions s'iniciarà d'ofici mitjançant la convocatòria, aprovada per resolució de la persona titular de la conselleria que té assignades les competències en matèria de política lingüística, que es publicarà en el Diari Oficial de la Generalitat Valenciana.  
La Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, estableix a l'apartat quart, del resolc quart, que es delega en les persones titulars de les direccions generals, dins del seu àmbit competencial, la convocatòria i l'atorgament d'ajudes i subvencions a les quals es refereix el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'àmbit funcional propi o que té delegat.  
  
La Llei 8/2021, de 30 de desembre, de pressupostos de la Generalitat per a l'exercici 2022 ha previst una línia pressupostària destinada a les ajudes a l'emissió en valencià en mitjans de comunicació i publicacions privats i agències de notícies. Aquestes subvencions estan previstes en la Resolució de 23 de març de 2020 (DOGV 8783, 07.04.2020), del conseller d'Educació, Cultura i Esport, per la qual s'aprova el Pla estratègic de subvencions 2020-2023 de la Conselleria d'Educació, Cultura i Esport.  
Per tot això, i de conformitat amb el que s'estableix en l'article 160.4 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, en relació amb l'article 7 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions; en el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport; en l'Ordre 9/2021, de 7 de maig, de la Conselleria d'Educació, Cultura i Esport, de desenvolupament del Reglament orgànic i funcional de la Conselleria d'Educació, Cultura i Esport i en l'article 8 de l'ordre per la qual s'aproven les bases reguladores per a la concessió d'aquestes subvencions, vista la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, resolc:  
  
  
Primer. Objecte  
Convocar la concessió de subvencions, en règim de concurrència competitiva, per a la promoció, el foment i l'ús del valencià en l'àmbit dels mitjans de comunicació i publicacions privats i agències de notícies per a l'any 2022, que es regulen en l'Ordre 6/2021, de 22 de febrer, de 2021, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions dirigides al foment del valencià en l'àmbit dels mitjans de comunicació i publicacions privats i agències de notícies (d'ara endavant, l'ordre de bases).  
  
Les ajudes corresponents a l'elaboració, la materialització i la difusió de continguts de ràdio i televisió en valencià han estat comunicades a la Comissió Europea que les ha registrades amb el títol: CULT - Ajudes per al foment del valencià en l'àmbit dels mitjans de comunicació, i amb el número d'assumpte de la Comissió Europea: SA62732.  
  
  
  
Segon. Entitats beneficiàries  
Empreses privades definides en l'article 2.f de l'ordre de bases, que siguen propietàries d'algun mitjà de comunicació o d'alguna publicació de les que figuren en l'article quart de l'ordre de bases i les societats mercantils que siguen propietàries d'agències de notícies. Totes aquestes entitats han de complir els requisits de l'article 3.1 de l'ordre de bases.  
  
Tercer. Requisits de les activitats subvencionables i exclusions  
Les empreses que es presenten a aquestes subvencions hauran de complir els requisits de l'article 5 de l'ordre de bases.  
  
Quart. Dotació econòmica  
1. L'import global màxim que podrà assignar-se en concepte de subvencions per a aquesta convocatòria serà de 2.900.000 euros. L'import de les ajudes anirà a càrrec de la línia S7877000, «Ajudes a l'emissió en valencià en mitjans de comunicació i publicacions privats i agències de notícies», de l'aplicació pressupostària 82.45.90.766.79.7 del pressupost de 2022.  
2. La dotació d'aquesta convocatòria podrà incrementar-se si concorre algun dels supòsits establits en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici d'un nou còmput de termini per a resoldre.  
  
Cinqué. Programes, categories i modalitats i distribució econòmica  
  
Les ajudes van dirigides a subvencionar els programes, categories i modalitats següents amb la distribució de crèdit que es descriu:  
1. Programa A: íntegrament en valencià.  
Categoria de mitjans de comunicació.  
Modalitats:  
- Televisió: 150.000 euros.  
- Ràdio: 50.000 euros.  
- Premsa escrita no diària: 330.000 euros.  
- Mitjans de comunicació en línia 500.000 euros.  
Categoria de publicacions.  
Modalitats:  
- Revistes periòdiques en paper: 100.000 euros.  
- Revistes infantils-juvenils: 80.000 euros.  
2. Programa B: parcialment en valencià.  
Categoria de mitjans de comunicació.  
Modalitats:  
- Televisió: 250.000 euros.  
- Ràdio: 350.000 euros.  
- Premsa escrita diària: 220.000 euros.  
- Premsa escrita no diària: 210.000 euros.  
- Mitjans de comunicació en línia 600.000 euros.  
Categoria de publicacions.  
Modalitat:  
- Revistes periòdiques en paper: 20.000 euros.  
Categoria agències de notícies: 40.000 euros.  
  
Sisé. Procediment per a determinar la quantia de la subvenció  
Per a calcular la puntuació que determine la subvenció atribuïble a cada sol·licitud es procedirà de la manera següent:  
1. En cada modalitat o categoria, si aquesta no té modalitats, se sumaran els punts obtinguts per les sol·licituds avaluades d'acord amb els criteris de l'article 14 de l'ordre de bases.  
2. Es dividirà la quantitat de la dotació pressupostària de cada modalitat o categoria, si aquesta no té modalitats, entre els punts obtinguts per totes les sol·licituds avaluades, amb la qual cosa s'obtindrà el valor del punt.  
3. La subvenció concedida en cada modalitat o categoria, si aquesta no té modalitats, serà la resultant de multiplicar els punts obtinguts per cada sol·licitud pel valor del punt.  
En cas que hi haja romanent en alguna de les modalitats o categoria, si aquesta no té modalitats, es distribuirà de manera equitativa, d'acord amb la puntuació obtinguda en l'aplicació dels criteris de valoració de les sol·licituds.  
  
Seté. Activitats i despeses subvencionables  
1. Les activitats per a les quals se sol·licita subvenció han de complir els requisits establits en l'article 5 de l'ordre de bases i cal acreditar-los en la forma prevista en l'apartat 8 d'aquest mateix article, sense perjudici que, en qualsevol moment, l'òrgan instructor puga requerir l'acreditació material del que s'ha detallat en la declaració responsable.  
  
2. Les ajudes previstes en aquesta convocatòria es destinaran a cobrir les despeses que figuren en l'article 6 de l'ordre de bases, que responguen a la naturalesa de l'activitat subvencionada, siguen estrictament necessàries i es realitzen en el període entre el 23 d'octubre de 2021 i la data de publicació d'aquesta convocatòria.  
3. Les despeses de personal han d'estar directament vinculades a la realització de l'activitat i, en el cas del programa B, no podran superar el 50 % del cost total de l'activitat declarat en l'informe econòmic. Es consideren despeses de personal tant les ocasionades per les persones treballadores vinculades per un contracte laboral amb l'entitat, com les ocasionades per professionals externs a l'entitat o altres empreses que facturen a aquesta pels serveis prestats i col·laboracions externes, sempre que la tasca de la persona treballadora estiga directament vinculada a l'activitat subvencionada.  
4. Les despeses indirectes vinculades a la realització de l'activitat no podran superar el 20 % del cost de l'activitat declarat en la memòria econòmica.  
5. Té caràcter de despesa subvencionable, com a despesa indirecta, l'encàrrec realitzat a l'empresa auditora externa per a acreditar la difusió i les persones usuàries úniques del mitjà de comunicació, encara que la factura tinga data posterior a la data de publicació de la convocatòria i sempre que tinga data anterior al termini màxim de presentació de la sol·licitud.  
6. L'apartat d'altres despeses recull la resta de despeses subvencionables imputables a l'efectiva realització de l'activitat que no estiguen recollides a les despeses de personal i despeses indirectes (despeses de producció, elaboració, materialització, distribució, difusió i despeses de funcionament).  
7. El cost total de l'activitat declarat en la sol·licitud serà la suma dels 3 tipus de despeses subvencionables (personal, indirectes i altres despeses). El cost total de l'activitat ha d'estar format íntegrament per despeses subvencionables.  
8. El cost total de l'activitat s'ha d'ajustar al que estableix l'article 6 de l'ordre de bases i a les instruccions que despleguen el contingut d'aquest article i aquesta convocatòria, que es publicaran en la pàgina web de la DGPLGM (ceice.gva.es/va/web/dgplgm/mitjans-de-comunicacio).  
9. Sense perjudici de les instruccions abans esmentades, i sense ser una llista exhaustiva, en cap cas es consideraran despeses subvencionables:  
a) Factures i nòmines amb data fora del període subvencionable o que siguen pagades fora d'aquest.  
b) Despeses que no consten en l'informe econòmic de l'activitat presentat amb la sol·licitud.  
c) Despeses de comptabilitat, assistència jurídica, assessoria juridicoadministrativa, laboral, fiscal, notaria i registre de la propietat o mercantil.  
d) Inversions realitzades en immobilitzat material i l'amortització d'aquest. Material inventariable com ara obres, pintura o material de neteja, material no fungible.  
e) Els interessos deutors de comptes bancaris.  
f) Els interessos, recàrrecs i sancions administratives i penals.  
g) Despeses de procediments legals i judicials.  
h) Despeses de serveis de seguretat, custòdia i vigilància.  
i) Despeses d'arrendaments de vehicles. Despeses d'aparcament de vehicles o del lloguer de places d'aparcament.  
j) Impostos indirectes susceptibles de recuperació o compensació i l'impost sobre la renda de les persones físiques.  
k) Mútua professional, despeses derivades de les obligacions en prevenció de riscos laborals, extintors.  
l) Assegurances, seguretat, neteja, sanejament. Quotes de comunitats de propietaris.  
m) Taxes i impostos que no estiguen directament relacionats amb l'activitat a realitzar.  
n) Serveis d'impressió que no siga el de la premsa escrita: cartutxos de tinta, fotocòpies, lloguer de màquines d'impressió o escaneig.  
o) Despeses d'aigua per al consum humà, hotels i la resta de conceptes que puguen ser considerats dietes.  
p) Inversions realitzades en immobilitzat material i l'amortització d'aquest.  
q) Llicències de programes informàtics.  
r) Despeses bancàries o comissions de venda o compra de qualsevol material.  
s) Material d'oficina.  
t) Despeses de formació d'empleats i becaris.  
  
Huité. Sol·licitud, terminis i tramitació  
1. La sol·licitud s'atindrà al que indica l'article 9 de l'ordre.  
2. La sol·licitud, els documents adjunts, les esmenes i la documentació justificativa de la subvenció es presentaran obligatòriament a través de mitjans electrònics, d'acord amb els models normalitzats disponibles en la pàgina web de la Direcció General de Política Lingüística i Gestió del Multilingüisme (d'ara endavant, DGPLGM), ceice.gva.es/va/web/dgplgm/mitjans-de-comunicacio, en el corresponent tràmit telemàtic en la seu electrònica de la Generalitat (sede.gva.es) o accedint a la Guia PROP, «Tràmits i serveis», en aplicació del que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques (d'ara endavant, Llei 39/2015). Qualsevol sol·licitud presentada seguint un procediment diferent no serà admesa.  
  
3. La documentació que es presente ha d'estar signada electrònicament amb un certificat digital emés per qualsevol de les entitats certificadores admeses per la seu electrònica de la Generalitat.  
Quan l'entitat siga una persona jurídica, podrà presentar-la amb el certificat de persona jurídica, de representant de l'entitat o amb el certificat digital de la persona que represente la persona jurídica, que ha d'acreditar documentalment aquesta representació.  
4. La informació sobre les signatures digitals admeses i sobre les instruccions per a la tramitació telemàtica de la sol·licitud i posteriors aportacions de documentació, si és el cas, podrà consultar-se en la seu electrònica de la Generalitat (sede.gva.es).  
5. Només seran admeses les sol·licituds que hagen sigut gravades en la seu electrònica de la Generalitat abans de les 23.59 hores de l'últim dia del termini fixat per a la presentació.  
6. El formulari de sol·licitud incorporarà les declaracions responsables que es detallen en l'article 10 de l'ordre de bases, que s'entendran signades amb la signatura de la sol·licitud amb el certificat digital de la persona jurídica o amb el certificat digital de la persona que represente la persona jurídica, que haurà d'haver acreditat documentalment aquesta representació.  
7. La presentació d'una sol·licitud per a optar a les ajudes implica l'acceptació expressa i formal de les bases reguladores de la subvenció i de la convocatòria.  
8. El termini de presentació de sol·licituds serà de 10 dies hàbils a partir de l'endemà de la publicació de la convocatòria en el Diari Oficial de la Generalitat Valenciana.  
9. Una vegada analitzades les sol·licituds presentades, si l'òrgan instructor considera que un projecte no s'ajusta al programa, categoria i/o modalitat per a la qual se sol·licita subvenció sinó a un altre programa, categoria i/o modalitat, la seua sol·licitud serà traslladada d'ofici al programa, categoria i/o modalitat adequada a les seues característiques, prèvia comunicació a l'entitat sol·licitant perquè manifeste la seua conformitat o remeta el seu desistiment.  
10. Les entitats que presenten més d'una sol·licitud per a una mateixa categoria o modalitat han de presentar una sol·licitud independent per a cada petició de subvenció. En cas dels mitjans de comunicació en línia, només s'acceptarà una sol·licitud per lloc web.  
11. En cas que una mateixa entitat presente diverses sol·licituds per a una mateixa petició de subvenció, únicament es considerarà vàlida l'última presentada en termini.  
12. Acabat el termini de presentació de les sol·licituds, l'òrgan instructor del procediment publicarà en la pàgina web de la DGPLGM (ceice.gva.es/va/web/dgplgm/mitjans-de-comunicacio) una relació de les entitats sol·licitants que hagen d'esmenar la sol·licitud o aportar els documents preceptius que s'hi especifiquen, amb indicació que, si en el termini de 10 dies no ho fan, es considerarà que desisteixen de la sol·licitud, d'acord amb l'article 9.7 de l'ordre de bases.  
13. L'assistència tècnica per a solucionar els problemes que puguen derivar-se de la tramitació telemàtica de la sol·licitud s'efectuarà a través de l'adreça electrònica: generalitat\_en\_zaq@cmo.ib.  
14. Les dades s'han d'introduir en l'aplicació d'acord amb els models i les instruccions que es disposen en el manual d'ajuda que estarà disponible en la pàgina web de la Conselleria d'Educació, Cultura i Esport ceice.gva.es/va/web/dgplgm/subvencions.  
15. Qualsevol documentació, aclariment o informació que siga requerida per la DGPLGM durant la tramitació del procediment, per a que tinga validesa i siga considerada, només es podrà aportar a través del tràmit específic d'aportació de documentació al seu expedient de subvenció gva.es/va/inicio/procedimientos'id\_proc=18778, d'acord amb el que disposa l'article 16.8 de la Llei 39/2015, d'1 d'octubre, del procediment administratiu comú. Tota aquella documentació que s'aporte per un tràmit diferent de l'específic, no es tindrà en compte.  
  
  
Nové. Documentació a presentar amb la sol·licitud  
La documentació que cal presentar amb la sol·licitud és la següent:  
  
a) Escriptura de constitució de la societat o cooperativa i les seues posteriors modificacions, llevat que aquesta documentació estiga ja en poder de la DGPLGM i així es faça constar en la sol·licitud.  
b) En el cas de les cooperatives, cal aportar la inscripció en el Registre de cooperatives de la Comunitat Valenciana.  
c) Document acreditatiu del poder de representació de la persona o persones físiques que subscriuen la sol·licitud en nom i representació de l'entitat, llevat que aquestes facultats es prevegen en els estatuts de l'entitat. Quan les facultats de representació s'hagen conferit amb caràcter mancomunat, la sol·licitud l'han de subscriure conjuntament els qui, de conformitat amb el que disposa el títol que els concedisca facultats mancomunades, puguen representar vàlidament l'entitat sol·licitant.  
  
d) En el cas de les empreses que siguen persones físiques, document que acredite l'alta en el règim d'autònoms de la Seguretat Social i document que acredite l'alta en l'impost d'activitats econòmiques acompanyat del document que acredite el pagament d'aquest impost o declaració responsable d'estar exempt del pagament d'aquest impost.  
e) Còpia del certificat o document oficial que acredite ser persona titular o arrendatària de la llicència administrativa per a emetre en l'àmbit de la Comunitat Valenciana, per a les modalitats de ràdio i televisió que emeten per ones hertzianes terrestres.  
f) Certificat que acredite la inscripció en el Registre de prestadors de comunicació audiovisual de la Comunitat Valenciana per a les modalitats de ràdio i televisió que emeten per ones hertzianes terrestres i per internet. El certificat ha d'estar datat dins del període subvencionable d'aquesta convocatòria.  
g) Còpia del negoci jurídic de la transmissió o arrendament a l'entitat de la llicència administrativa, si és el cas, per a les modalitats de ràdio i televisió que emeten per ones hertzianes terrestres.  
h) Justificant del registre de domini a nom de l'empresa propietària del mitjà de comunicació en línia.  
i) Pla d'igualtat, en el supòsit que l'entitat estiga obligada a disposar d'aquest, o bé declaració responsable que no hi està obligada, si escau.  
  
j) Memòria explicativa i detallada de l'activitat per a la qual se sol·licita subvenció relativa al període temporal per al qual es demana la subvenció, amb els detalls de l'article 10 de l'ordre, segons la categoria i modalitat.  
k) Informe econòmic detallat del cost total de l'activitat per a la qual s'ha sol·licitat la subvenció, desglossat i detallat.  
l) Les ràdios i les televisions que presenten sol·licitud han de presentar una memòria explicativa amb una graella de la programació diària i relació de programes amb les hores d'emissió en valencià.  
m) Certificat de l'Oficina de Justificació de la Difusió (OJD) que acredite la difusió, les persones usuàries úniques, en l'àmbit de la Comunitat Valenciana i la tirada, segons la modalitat a què es presenta la sol·licitud, del mitjà de comunicació o publicació en els mesos de setembre de 2021 a agost 2022, tal com estableix l'article 10 de l'ordre de bases.  
Cal tindre en compte que des de l'1 de juliol de 2022, els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen directament amb la Generalitat cal fer-los telemàticament a través de l'adreça   
  
https://www.tramita.gva.es/ctt-att-atr/asistente/iniciarTramite.html'tramite=PROPER&version=1&idioma=va&idProcGuc=22027&idCatGuc=PR&login=c.   
  
Desé. Ordenació i instrucció del procediment de concessió de les subvencions  
1. L'ordenació i instrucció del procediment de concessió es farà d'acord amb l'article 11 de l'ordre de bases.  
2. Una vegada l'òrgan instructor determine aquelles empreses i sol·licituds que compleixen els requisits establits en l'ordre de bases i en la convocatòria, la comissió avaluadora regulada en l'article 13 de l'ordre de bases procedirà a aplicar els criteris de valoració prevists en aquesta, i seguidament emetrà un informe en què es concretarà la puntuació i l'assignació econòmica atorgada a les sol·licituds presentades.  
  
3. D'acord amb l'informe, la Subdirecció General de Política Lingüística i Gestió del Multilingüisme, com a òrgan instructor, formularà la proposta de resolució a l'òrgan de concessió.  
4. Vista la proposta, la persona titular de la DGPLGM, per delegació de la consellera d'Educació, Cultura i Esport, resoldrà la concessió o denegació de la subvenció.  
  
Onzé. Criteris de valoració i càlcul de la puntuació  
1. Els criteris de valoració d'aquesta convocatòria estan previstos en l'article 14 de l'ordre de bases reguladora d'aquesta subvenció.  
2. Per a l'elaboració de l'informe amb el resultat de l'avaluació de les sol·licituds i la proposta amb l'import de les ajudes a concedir en cada programa, categoria i modalitat, d'acord amb el pressupost disponible, la comissió avaluadora, regulada en l'article 13 de l'ordre, tindrà en compte els criteris de valoració següents:  
Modalitat de televisió  
Programa A  
a) Audiència potencial.  
- Fins a una audiència potencial de 30.000 persones: 10 punts.  
- Una audiència potencial d'entre 30.001 persones i 300.000 persones: 20 punts.  
- Una audiència potencial d'entre 300.001 persones i 1.000.000 de persones: 50 punts.  
- Una audiència potencial de més d'1.000.000 de persones: 90 punts.  
Programa B  
a) Hores diàries d'emissió en valencià en la franja horària compresa entre les 8 i les 24 hores.  
- Entre 6 i 10 hores: 20 punts.  
- Més de 10 hores: 40 punts.  
b) Audiència potencial.  
- Fins a una audiència potencial de 30.000 persones: 10 punts.  
- Una audiència potencial d'entre 30.001 persones i 300.000 persones: 20 punts.  
- Una audiència potencial d'entre 300.001 persones i 1.000.000 persones: 50 punts.  
- Una audiència potencial de més d'1.000.000 de persones: 90 punts.  
El càlcul de la puntuació total serà la suma dels punts obtinguts en funció de les hores d'emissió i els punts obtinguts en funció de l'audiència potencial del mitjà.  
Modalitat de ràdio  
Programa A  
a) Audiència potencial.  
- Fins a una audiència potencial de 60.000 persones: 10 punts.  
- Una audiència potencial d'entre 60.001 persones i 300.000 persones: 30 punts.  
- Una audiència potencial d'entre 300.001 persones i 500.000 persones: 50 punts.  
- Una audiència potencial de més de 500.000 persones: 70 punts.  
Programa B  
a) Hores setmanals d'emissió en valencià en la franja horària compresa entre les 8 i les 24 hores.  
- Entre 6 i 20 hores: 20 punts.  
- Entre 21 i 60 hores: 40 punts.  
- Més de 60 hores: 60 punts.  
b) Audiència potencial.  
- Fins a una audiència potencial de 60.000 persones: 10 punts.  
- Una audiència potencial d'entre 60.001 persones i 300.000 persones: 30 punts.  
- Una audiència potencial d'entre 300.001 persones i 500.000 persones: 50 punts.  
- Una audiència potencial de més de 500.000 persones: 70 punts.  
El càlcul de la puntuació total serà la suma dels punts obtinguts en funció de les hores d'emissió i els punts obtinguts en funció de l'audiència potencial del mitjà.  
Modalitat de premsa escrita diària  
Programa B  
a) Pàgines setmanals en valencià.  
- Entre 14 i 20 pàgines setmanals en valencià: 20 punts.  
- Entre 21 i 30 pàgines setmanals: 40 punts.  
- Més de 30 pàgines setmanals: 60 punts.  
b) Difusió diària.  
- Fins a 7.000 exemplars: 20 punts.  
- Entre 7.001 exemplars i 15.000 exemplars: 40 punts.  
- Entre 15.001 exemplars i 20.000 exemplars: 60 punts.  
- Més de 20.000 exemplars: 100 punts.  
El càlcul de la puntuació total serà la suma dels punts obtinguts en funció de les pàgines setmanals publicades en valencià i els punts obtinguts en funció de la difusió diària del mitjà.  
Modalitat de premsa escrita no diària  
Programa A  
a) Pàgines del número.  
- Fins a 32 pàgines: 20 punts.  
- Entre 33 pàgines i 52 pàgines: 40 punts.  
- Més de 52 pàgines: 60 punts.  
b) Difusió anual.  
- Fins a 6 números: 20 punts.  
- Entre 7 números i 12 números: 40 punts.  
- Entre 13 números i 25 números: 60 punts.  
- Més de 25 números: 100 punts.  
El càlcul de la puntuació total serà la suma dels punts obtinguts en funció de les pàgines dels números i els punts obtinguts en funció de la difusió anual del mitjà.  
Programa B  
a) Pàgines en valencià per número.  
- Fins a 8 pàgines: 20 punts.  
- Entre 9 i 20 pàgines: 20 punts.  
- Més de 20 pàgines: 60 punts  
b) Difusió anual.  
- Fins a 6 números: 20 punts.  
- Entre 7 números i 12 números: 40 punts.  
- Entre 13 números i 25 números: 60 punts.  
- Més de 25 números: 100 punts.  
El càlcul de la puntuació total serà la suma dels punts obtinguts en funció de les pàgines en valencià per número i els punts obtinguts en funció de la difusió anual del mitjà.  
Modalitat de mitjans de comunicació en línia  
Programa A  
a) Nombre de persones usuàries úniques mensuals.  
- Fins a 30.000 persones usuàries úniques: 10 punts.  
- Entre 30.001 persones usuàries úniques i 150.000 persones usuàries úniques: 20 punts.  
- Més de 150.000 persones usuàries úniques: 50 punts.  
Programa B  
a) Nombre de notícies setmanals noves en valencià.  
- Entre 20 i 50 notícies noves: 20 punts.  
- Entre 51 i 80 notícies noves: 40 punts.  
- Més de 80 notícies noves: 60 punts.  
b) Nombre de persones usuàries úniques mensuals.  
- Fins a 30.000 persones usuàries úniques: 10 punts.  
- Entre 30.001 persones usuàries úniques i 150.000 persones usuàries úniques: 20 punts.  
- Més de 150.000 persones usuàries úniques: 50 punts.  
El càlcul de la puntuació total serà la suma dels punts obtinguts en funció de les notícies setmanals noves publicades en valencià i els punts obtinguts en funció del nombre de persones usuàries úniques mensuals del mitjà.  
Modalitats de revistes periòdiques en paper i revistes infantils-juvenils  
Programa A  
a) Nombre de pàgines de la publicació.  
- Entre 24 i 50 pàgines: 20 punts.  
- Entre 51 i 75 pàgines: 40 punts.  
- Més de 75 pàgines: 60 punts.  
b) Tirada impresa de cada número de la publicació.  
- Fins a 3.000 exemplars per edició: 20 punts.  
- Entre 3.001 i 8.000 exemplars: 40 punts.  
- Més de 8.000 exemplars: 60 punts.  
c) Difusió anual.  
- Fins a 50.000 exemplars: 20 punts.  
- Entre 50.001 exemplars i 200.000 exemplars: 50 punts.  
- Més de 200.000 exemplars: 100 punts.  
El càlcul de la puntuació total serà la suma dels punts obtinguts en funció de les pàgines de la publicació, els punts obtinguts en funció de la tirada impresa de la publicació i els punts obtinguts en funció de la difusió anual del mitjà.  
Programa B  
a) Pàgines en valencià per número.  
- Fins a 8 pàgines per número: 20 punts.  
- Entre 9 i 20 pàgines: 20 punts.  
- Més de 20 pàgines: 60 punts.  
b) Tirada impresa de cada número de la publicació.  
- Fins a 3.000 exemplars per edició: 20 punts.  
- Entre 3.001 i 8.000 exemplars: 40 punts.  
- Més de 8.000 exemplars: 60 punts.  
c) Difusió anual.  
- Fins a 50.000 exemplars: 20 punts.  
- Entre 50.001 exemplars i 200.000 exemplars: 50 punts.  
- Més de 200.000 exemplars: 100 punts.  
El càlcul de la puntuació total serà la suma dels punts obtinguts en pàgines en valencià per número, els punts obtinguts en funció de la tirada impresa de cada número de la publicació i els punts obtinguts en funció de la difusió anual del mitjà.  
Categoria d'agències de notícies  
a) Quantitat de notícies noves en valencià venudes o distribuïdes mensualment a les persones abonades.  
- Fins a 500 notícies: 20 punts.  
- Entre 501 i 1.000 notícies: 40 punts.  
- Més de 1.000 notícies: 60 punts.  
2. Per al còmput de les hores només es tindrà en compte les hores senceres, en cap cas les franges menors de seixanta minuts.  
3. Per al còmput de les pàgines només es tindrà en compte les pàgines escrites completament en valencià, i en cap cas les pàgines que no continguen text o que es tracte del text dels anuncis publicitaris.  
  
4. En la modalitat de premsa escrita no diària d'ambdós programes, el terme exemplar s'interpreta com a «número», d'acord amb l'article 2 de l'ordre de bases. En el programa B d'aquesta modalitat, l'expressió pàgines en valencià per número s'entendrà referida a les pàgines en valencià per número, amb independència de la freqüència de publicació.  
  
5. En la categoria de mitjans de comunicació, la difusió anual s'entendrà referida al número d'edicions per any natural.  
  
Dotzé. Quantia i compatibilitat de la subvenció  
1. La quantia individual de la subvenció estarà determinada pels punts obtinguts per cada sol·licitud i l'ordre de prelació en l'informe realitzat per la comissió avaluadora.  
2. Una vegada realitzada la primera valoració, puntuació i proposta d'adjudicació, en cas que hi haja romanents en alguna de les modalitats o categoria, si aquesta no té modalitats, es distribuirà de manera equitativa, d'acord amb la puntuació obtinguda en l'aplicació dels criteris de valoració de les sol·licituds.  
3. L'import final de la subvenció no ha d'excedir en cap cas el 80 % del total de la quantitat sol·licitada.  
4. En la categoria de mitjans de comunicació i publicacions, una mateixa sol·licitud no pot obtindre en concepte de subvenció més d'un 35 % del pressupost total previst per a la modalitat d'ajuda a la qual es presenta la sol·licitud.  
5. Aquestes ajudes són compatibles amb altres ajudes i subvencions obtingudes d'altres organismes, així com altres recursos o ingressos per a la mateixa finalitat, amb les limitacions previstes en l'article 26.3 de l'ordre. L'obtenció d'altres ajudes s'ha de comunicar a la DGPLGM en el moment en què es produïsca la concessió.  
6. L'import de la subvenció concedida no pot ser, en cap cas, d'una quantia que, aïlladament o en concurrència amb ajudes, subvencions, ingressos o altres recursos procedents de la Generalitat, d'altres administracions públiques o d'altres ens públics o privats, nacionals o internacionals, supere el cost de l'activitat per a la qual s'ha concedit la subvenció. En cas de superar-la, caldrà reintegrar l'excés obtingut sobre el cost de l'activitat subvencionada juntament amb l'interés de demora corresponent.  
  
Tretzé. Resolució i notificació  
1. El termini màxim per a resoldre la concessió de les subvencions és de sis mesos, comptadors des de l'endemà de l'acabament del termini de presentació de sol·licituds.  
2. Una vegada transcorregut aquest termini sense que s'haja produït una resolució expressa, la sol·licitud s'ha de considerar desestimada per silenci administratiu, de conformitat amb l'article 25 de la Llei 39/2015.  
  
3. En aquesta resolució constaran les entitats beneficiàries i la subvenció concedida, així com, si escau, les sol·licituds denegades i els motius de denegació.  
4. La resolució de concessió i de denegació es comunicarà a les entitats sol·licitants mitjançant la publicació en la pàgina web de la DGPLGM (ceice.gva.es/va/web/dgplgm/mitjans-de-comunicacio). Aquesta publicació serà únicament a efectes informatius.  
5. La resolució de concessió es publicarà en el Diari Oficial de la Generalitat Valenciana, la qual tindrà els efectes de notificació de l'article 45.1 de la Llei 39/2015, abans esmentada.  
6. Contra la resolució de concessió, que posa fi a la via administrativa, podrà interposar-se, amb caràcter potestatiu, un recurs de reposició en el termini d'un mes, comptador des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la dita Llei 39/2015, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà d'aquesta publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Catorzé. Pagament i justificació de la subvenció  
1. La subvenció es pagarà després que l'entitat beneficiària la justifique, llevat que se sol·licite una bestreta, d'acord amb el que es preveu en l'article 18.2 de l'ordre de bases.  
2. No es podrà pagar la subvenció mentre l'entitat no es trobe al corrent en el compliment de les obligacions tributàries i davant la Seguretat Social o tinga la condició de subjecte deutor per resolució de procedència de reintegrament. Si una vegada concedida la subvenció es comprova que l'entitat no compleix aquesta condició, perdrà el dret a cobrar la subvenció concedida.  
3. La justificació de la subvenció s'ha d'ajustar al que estableix l'article 19 de l'ordre de bases i a les instruccions que despleguen el contingut d'aquest article i aquesta convocatòria, que es publicaran en la pàgina web de la DGPLGM (ceice.gva.es/va/web/dgplgm/mitjans-de-comunicacio).  
4. El cost total de l'activitat declarat en la sol·licitud es justificarà d'acord amb les especificacions i els requisits de les instruccions esmentades en l'apartat anterior.  
5. La forma de compte justificatiu per justificar la subvenció s'ajustarà a les especificacions següents:  
a) Si la resolució de concessió es publica en el DOGV en data igual o anterior al 15 de setembre:  
- Subvencions iguals o superiors a 30.000 euros o acumulada per una mateixa empresa igual o superior a 40.000 euros: Compte justificatiu amb un informe de l'auditor.  
- Subvencions inferiors a 30.000 euros: Compte justificatiu simplificat.  
b) Si la resolució de concessió es publica en el DOGV amb data posterior al 15 de setembre:  
- Subvencions iguals o superiors a 60.000 euros: Compte justificatiu amb aportació de justificants de despesa.  
- Subvencions inferiors a 60.000 euros: Compte justificatiu simplificat.  
6. El termini màxim per a presentar la justificació és de tres mesos a comptar des de la data de la publicació de la resolució de concessió en el DOGV, i en tot cas fins al 15 de novembre de 2022, d'acord amb l'article 19.1 de l'ordre de bases.  
7. Si la justificació de la subvenció es presenta fora del termini màxim previst, es perdrà el dret a cobrar la subvenció, sense perjudici, en cas que s'haja sol·licitat una bestreta, de la possibilitat d'iniciar un procediment de reintegrament i imposar les sancions que corresponguen, d'acord amb la normativa aplicable.  
8. La documentació preceptiva per a justificar la subvenció es presentarà, exclusivament, per mitjans electrònics, d'acord amb el model normalitzat disponible en la pàgina web de la DGPLGM (ceice.gva.es/va/web/dgplgm/mitjans-de-comunicacio). La documentació per a justificar la subvenció només es podrà presentar a través del tràmit específic d'aportació de documentació a l'expedient corresponent de subvenció gva.es/va/inicio/procedimientos'id\_proc=18214, d'acord amb el que disposa l'article 16.8 de la Llei 39/2015, d'1 d'octubre, del procediment administratiu comú.  
9. La presentació caldrà fer-la d'acord amb el que es preveu en l'apartat resolutiu huité d'aquesta resolució pel que fa a l'acreditació de la identitat i la voluntat de la persona que represente l'entitat.  
  
Quinzé. Transparència i difusió de la subvenció  
1. En compliment de l'obligació de transparència establida en l'article 16.3 de l'ordre de bases, aquelles empreses beneficiàries d'una subvenció, per un import superior a 10.000 euros durant el període d'un any, han d'indicar en la seua pàgina web informació relativa a l'entitat pública que els va concedir la subvenció, l'import rebut i l'activitat subvencionada.  
2. A més a més, i en compliment de l'obligació de donar publicitat del caràcter públic del finançament establit en l'article 18.4 de la LGS, es farà constar la col·laboració de la Conselleria d'Educació, Cultura i Esport, i de la campanya institucional de promoció del valencià «Sempre teua. La teua llengua», i usar els dos logos institucionals que estaran disponibles en la pàgina web www.sempreteua.com/elements-promocionals, en l'apartat «Elements promocionals».  
  
3. El període de compliment de l'obligació de donar publicitat del caràcter públic del finançament és el següent, d'acord amb la categoria o modalitat:  
a. Televisió i ràdio: inserció dels logotips en la pàgina web del mitjà durant almenys els sis mesos següents a la concessió de la subvenció.  
  
b. Premsa escrita diària: inserció dels logotips en almenys 24 números durant els dotze mesos següents a la concessió de la subvenció.  
  
c. Premsa escrita no diària: inserció dels logotips en el 60 % dels números publicats durant els dotze mesos següents a la concessió de la subvenció.  
d. Mitjans de comunicació en línia: inserció dels logotips en la pàgina web durant almenys els sis mesos següents a la concessió de la subvenció.  
e. Revistes periòdiques en paper i revistes infantils-juvenils: inserció dels logotips en almenys la meitat dels números publicats durant els dotze mesos següents a la concessió de la subvenció.  
f. Categoria agències de notícies: inserció dels logotips en la pàgina web del mitjà durant almenys els sis mesos següents a la concessió de la subvenció.  
4. La DGPLGM podrà comprovar en qualsevol moment, dins dels quatre anys posteriors a la concessió de la subvenció, el compliment de les obligacions d'aquest apartat resolutiu.  
  
Setzé. Mètode de comprovació i pla de control  
La DGPLGM elaborarà, aprovarà i aplicarà el Pla de control previst en l'article 20 de l'ordre de bases, d'acord amb l'article 169 de Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions.  
  
Desseté. Protecció de dades  
Les subvencions objecte de la convocatòria requereixen el tractament de dades personals de les persones sol·licitants de la subvenció, representants i tercers, en els termes següents:  
a) Responsable del tractament: Conselleria d'Educació, Cultura i Esport, amb domicili a l'avinguda de Campanar, 32, 46143 València; contacte: gnxffuxssfwxllxyjetjqgwv@ldv.ew.  
b) Categoria i origen de les dades a tractar: dades personals identificatives, de contacte i de qualsevol altra naturalesa que siguen recollides a través de formularis, consulta de plataformes autonòmiques d'interoperabilitat (d'ara endavant, PAI) o d'altres administracions públiques, en cas que no hi haja oposició a aquesta consulta, i documentació que lliuren sol·licitants i representants legals.  
Si la documentació presentada conté dades de terceres persones, abans de comunicar aquestes dades a la Conselleria, les entitats sol·licitants i qui les represente legalment han d'informar aquestes persones que les seues dades es comuniquen a la Conselleria i que la Conselleria les tractarà en els termes previstos en aquest article.  
c) Finalitats del tractament i base jurídica: amb base jurídica en el compliment d'una missió realitzada en interés públic, exercici de poders públics i en el compliment de les obligacions legals segons les bases reguladores d'aquesta convocatòria i altres normes aplicables, incloent-hi les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides seran publicades, segons corresponga, en el diari oficial corresponent a l'efecte de notificació, en el Portal de Transparència de la Generalitat Valenciana i en el Sistema Nacional de Publicitat de Subvencions, amb indicació, segons cada cas, de la convocatòria, el programa i el crèdit pressupostari a què s'imputen, l'entitat beneficiària, la quantitat concedida i l'objectiu o finalitat de la subvenció.  
d) Destinataris de les dades: les dades personals podran ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i el Ministeri Fiscal, el Tribunal de Comptes, les Corts Valencianes, la Sindicatura de Comptes, la IGAE, el Defensor del Poble, el Síndic de Greuges, l'Agència Valenciana Antifrau, el delegat o delegada de Protecció de Dades i altres tercers subjectes de dret privat amb interés legítim o dret d'accés en el procediment.  
  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. Si aquestes dades no són comunicades a la Conselleria, això comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat per a la qual es van recollir i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
h) Drets: la persona interessada pot exercir els drets d'accés, rectificació, supressió, oposició, limitació al tractament, portabilitat i a no ser objecte d'una decisió basada únicament en el tractament automatitzat, a través de les vies següents:  
- Tràmit electrònic que es pot consultar en la pàgina web de la Conselleria ceice.gva.es, en l'adreça ceice.gva.es/registre-de-tractament-de-dades.  
- Enviant la petició a qualsevol de les adreces següents:  
Postal: avinguda de Campanar, 32. 46452 València. Electrònica: bacyjsakjtmdrxlyhyepoyvb@prx.lw.  
De manera presencial a través del registre.  
L'exercici dels drets requereix la identificació inequívoca de la persona interessada o de qui la represente.  
i) Dret a reclamar davant de l'autoritat de control: la persona interessada pot presentar una reclamació davant de l'Agència Espanyola de Protecció de Dades (aepd.es) si considera que no s'han atés els seus drets o s'ha vulnerat el tractament de les seues dades personals. Abans d'això, pot contactar amb el delegat o delegada de Protecció de Dades de la Generalitat Valenciana a través de cmn@qyf.zi o dirigir-se al passeig de l'Albereda, 16. 46638 València.  
Hi ha més informació en ceice.gva.es/registre-de-tractament-de-dades.  
  
Dihuité. Delegació de competències i desplegament  
Es delega en la persona titular de la dgplgm la facultat de resoldre el procediment de reintegrament i la pèrdua del dret a cobrar totalment o parcialment les subvencions concedides, i se l'autoritza perquè, en l'àmbit de les seues competències, adopte les resolucions pertinents per a l'execució d'aquesta resolució.  
  
Denové. Efecte  
Aquesta resolució tindrà efectes des de l'endemà de la publicació en el Diari Oficial de la Generalitat Valenciana.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que esgota la via administrativa, podrà ser objecte d'un recurs potestatiu de reposició o directament d'un recurs contenciós administratiu, en el termini i davant dels òrgans que s'indiquen a continuació:  
  
a) Pel que fa al recurs de reposició, davant de la Conselleria d'Educació, Cultura i Esport, en el termini d'un mes des de l'endemà de la publicació de l'acte.  
b) Pel que fa al recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de l'acte.  
  
València, 23 d'agost de 2022.- La consellera d'Educació, Cultura i Esport, p. d. (Resolució de 13.04.2022), el director general de Política Lingüística i Gestió del Multilingüisme: Rubén Trenzano Juan.